น่องกระตุกเป็นระยะๆ ปวดเวลากระตุกจะปวดบริเวณที่กระตุกปวดเป็นจังหวะของการกระตุก ๆครั้งละ10-15ครั้ง 1 ชมกระตุกประมาณ 2-3 ครั้ง เป็นมา1สัปดาห์ ไปหาฉีดยาและทานยาไม่หายคะ
สวัสดีค่ะอาการกล้ามเนื้อกระตุกเกิดได้จากหลายสาเหตุค่ะ สาเหตุที่พบได้บ่อยได้แก่กล้ามเนื้อกระตุกหลังการออกกำลังกาย มักเกิดบริเวณที่ใช้งานหนัก เช่น ขา หลังการกระตุกของกล้ามเนื้อจากความเครียดและความวิตกกังวล ทำให้เกิดความผิดปกติของระบบประสาท (Nervous Ticks) สามารถเกิดได้กับทุกส่วนของร่างกายการได้รับคาเฟอีนและสารกระตุ้นอื่น ๆ เช่น นิโคตินในบุหรี่ มากเกิน ทำให้เกิดการกระตุกของกล้ามเนื้อได้ทุกส่วนของร่างกายการขาดสารอาหารและวิตามิน เช่น วิตามินดี วิตามินบี หรือแคลเซียม ส่วนใหญ่ทำให้กล้ามเนื้อบริเวณเปลือกตา น่อง และมือกระตุกภาวะขาดน้ำและเกลือแร่ ส่งผลให้กล้ามเนื้อหดตัวและกระตุก มักเกิดกับกล้ามเนื้อขนาดใหญ่ เช่น ขา แขน หรือลำตัวการใช้ยาบางชนิด เช่น คอร์ติโคสเตียรอยด์ (Corticosteroids) ยาเม็ดฮอร์โมนเอสโตรเจน ก็อาจกระตุ้นให้เกิดการกระตุกของกล้ามเนื้อได้ง่ายในบริเวณมือ แขน หรือขาหากมีอาการกล้ามเนื้อกระตุกเป็นระยะ บ่อยๆ อาจจะต้องหาสาเหตุเพิ่มเติม แนะนำให้ไปพบอายุรแพทย์ค่ะ